



ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ από 03 έως 14/08/2026



Σας ενημερώνουμε ότι το πρόγραμμα της ΕΡΤ1 διαμορφώνεται ως εξής:

ΔΕΥΤΕΡΑ 3 ΑΥΓΟΥΣΤΟΥ, 06:00 
«Οι φανταστικές γεύσεις του Έινσλι» - Β΄ Κύκλος (Ainsley's Fantastic Flavours) (Ε) Κ8 GR
Σειρά ντοκιμαντέρ, παραγωγής Ηνωμένου Βασιλείου 2024

Ακολουθήστε τον Άγγλο σεφ Έινσλι Χάριοτ, καθώς εξερευνά γεύσεις απ’ όλο τον κόσμο στην άνετη κουζίνα του.
Ο δεύτερος κύκλος της σειράς ντοκιμαντέρ «Οι φανταστικές γεύσεις του Έινσλι» θα ταξιδέψει τους γευστικούς σας κάλυκες, εξερευνώντας τις πιο συναρπαστικές γεύσεις από μια σειρά παγκόσμιων κουζινών.
Μαζί με τον Έινσλι είναι πολλά διάσημα πρόσωπα που φέρνουν τις δικές τους νοστιμιές στην κουζίνα, από σουγιά κεμπάπ μέχρι κεσαντίγιας. Ο Έινσλι στέλνει, επίσης, μερικούς σεφ φίλους έξω και βλέπει τι υπάρχει στις βρετανικές αγορές, γιορτάζοντας όλες τις φανταστικές γεύσεις που έχει να προσφέρει ο κόσμος.

(Β΄ Κύκλος) – Eπεισόδιο 1ο: «Μέση Ανατολή» 
Ο σεφ Έινσλι Χάριοτ αρχίζει τον δεύτερο κύκλο της σειράς ντοκιμαντέρ με γεύσεις της Μέσης Ανατολής, φτιάχνοντας ένα παραδοσιακό γλυκόξινο περσικό κεμπάπ με μαριναρισμένο κοτόπουλο. 
Η Λίσα Σνόουντον επισκέπτεται το «Nilly’s Turkish», για ν’ ανακαλύψει το μυστικό πίσω από τις δημοφιλείς τυλιχτές πίτες του, πριν ετοιμάσει το δικό της πιάτο, εμπνευσμένο από τις γεύσεις που δοκιμάζει.
Στο στούντιο, ο Έινσλι υποδέχεται την Κέιτ Λόουρελ, η οποία ετοιμάζει μια εντυπωσιακή σαλάτα και αποκαλύπτει το μυστικό της για το απόλυτο χαλούμι! 
Ο Έινσλι κλείνει την εκπομπή με φιλέτο κουνουπιδιού με βούτυρο «σαουάρμα», που σερβίρει με ταχίνι, ταμπουλέ και ντρέσινγκ «ζουγκ» – μια εκδοχή ενός κλασικού μεσανατολικού πιάτου γεμάτου ένταση!

ΤΡΙΤΗ 4 ΑΥΓΟΥΣΤΟΥ, 06:00
«Οι φανταστικές γεύσεις του Έινσλι» - Β΄ Κύκλος (Ainsley's Fantastic Flavours) (Ε) Κ8 GR 

(Β΄ Κύκλος) – Eπεισόδιο 2ο: «Βόρεια Αμερική»
Ο σεφ Έινσλι Χάριοτ βυθίζεται στις γεύσεις της Βόρειας Αμερικής με τα μεγάλα, εντυπωσιακά μπάρμπεκιου, τις κρεμώδεις σούπες και τα απολαυστικά επιδόρπια.
Αρχίζει με ένα κλασικό πιάτο, το Μπιγκ Έινς, ένα υπέροχο μπέργκερ με όλα τα συνοδευτικά του!
Η Ρούμπι Μπογκάλ προσπαθεί να ανακαλύψει το μυστικό πίσω από το καλύτερο τηγανητό κοτόπουλο και φτιάχνει ένα επιδόρπιο με τις ηλιόλουστες γεύσεις της Φλόριντα - μια τάρτα Λάιμ Κι.
Η ηθοποιός Σέρι Μέρφι αναλαμβάνει την κουζίνα για να δείξει στον Έινσλι μια πίτα με κοτόπουλο, που σίγουρα θα ευχαριστήσει όλη την οικογένεια.
Ο Έινσλι ολοκληρώνει με τις γεύσεις ενός εμβληματικού βορειοαμερικανικού επιδορπίου που δεν είναι άλλο από τα μπράουνις του!

ΤΕΤΑΡΤΗ 5 ΑΥΓΟΥΣΤΟΥ, 06:00:
«Οι φανταστικές γεύσεις του Έινσλι» - Β΄ Κύκλος (Ainsley's Fantastic Flavours) (Ε) Κ8 GR 

(Β΄ Κύκλος) – Eπεισόδιο 3ο: «Γεύσεις της Μεσογείου»
Ο σεφ Έινσλι Χάριοτ εμπνέεται από τις γεύσεις της Μεσογείου, ξεκινώντας από μαλακά νούντι με σπανάκι και ρικότα, ντοματίνια και κουκουνάρι.
Η σεφ και τηλεοπτική παρουσιάστρια Σίβι Ραμουτάρ απολαμβάνει όλες τις μεσογειακές γεύσεις, κάνοντας μια βόλτα στην υπαίθρια αγορά του Μάλτμπι. Παίρνοντας έμπνευση απ’ όσα βρίσκει, η Σίβι μαγειρεύει ρύζι αλά ισπανικά, ένα γρήγορο πιάτο ιδανικό για τραπέζι σε φίλους.
Ο Έινσλι φιλοξενεί την παρουσιάστρια Νίκι Τσάπμαν, που μαγειρεύει ένα νόστιμο πιάτο με ψάρι, παίρνοντας έμπνευση από τις διακοπές της.
Ο Έινσλι ολοκληρώνει το ταξίδι του στις μεσογειακές γεύσεις με κάτι γλυκό: το κέικ του με σύκο, φουντούκι και πορτοκάλι.

ΠΕΜΠΤΗ 6 ΑΥΓΟΥΣΤΟΥ, 06:00
«Οι φανταστικές γεύσεις του Έινσλι» - Β΄ Κύκλος (Ainsley's Fantastic Flavours) (Ε) Κ8 GR 

(Β΄ Κύκλος) – Eπεισόδιο 4ο: «Βόρεια Αφρική»
Το σημερινό γαστρονομικό ταξίδι οδηγεί τον σεφ Έινσλι Χάριοτ στη Βόρεια Αφρική, έχοντας ως έμπνευση τις αναμνήσεις από πολύβουα παζάρια και μπαχαρικά που ξυπνούν τις αισθήσεις.
Το πρώτο του πιάτο είναι ένα κλασικό «ταζίν» με αρνί, πορτοκάλι και δαμάσκηνα. Στη συνέχεια, η σεφ Σίβι Ραμουτάρ συναντά τον Τζαμάλ, για να μάθει πώς φτιάχνεται ένα παραδοσιακό αλγερινό πιάτο, προτού ετοιμάσει το δικό της μπραντς: αβγά μπρεζέ της Βόρειας Αφρικής.
Στην κουζίνα του Έινσλι, ο Ραβ Γουάιλντινγκ, πρώην αστυνομικός και νυν παρουσιαστής, ετοιμάζει ένα λαχταριστό πιάτο με ψάρι και καταπληκτικά μπαχαρικά.
Τέλος, ο Έινσλι μαγειρεύει ένα θαυμάσιο φαγητό κατσαρόλας, γεμάτο γεύσεις της Βόρειας Αφρικής: κοτόπουλο με ροζ χαρίσα, λευκά φασόλια και «τσερμούλα».

ΠΕΜΠΤΗ 6 ΑΥΓΟΥΣΤΟΥ, 00:40
ΞΕΝΗ ΤΑΙΝΙΑ 
«Ο Τυχοδιώκτης του Παρισιού» (The Emperor of Paris)  Κ16  GR
Περιπετειώδης ταινία εποχής, παραγωγής Γαλλίας 2018.
Σκηνοθεσία: Ζαν Φρανσουά Ρισέ
Σενάριο: Ερίκ Μπενάρντ, Ζαν-Φρανσουά Ρισέ
Διάρκεια: 115'
Πρωταγωνιστούν: Βενσάν Κασέλ, Ολγκα Κιριλένκο, Φρέγια Μέιβορ, Όγκουστ Ντιλ, Φαμπρίς Λουκινί, Tζέιμς Τιερέ

Στο απόγειο της βασιλείας του Ναπολέοντα, ο Βιντόκ, ο μοναδικός κατάδικος που απέδρασε από δύο φυλακές υψηλής ασφαλείας, είναι ένας θρύλος. Έχοντας θεωρηθεί νεκρός, μετά την τελευταία, εντυπωσιακή του απόδραση, ο πρώην κακοποιός κρατάει πια χαμηλό προφίλ ως ένας απλός έμπορος ρούχων. Όμως, το παρελθόν του δεν τον αφήνει σε ησυχία, μιας και οι πρώην συγκρατούμενοί του τον κατηγορούν για ένα φόνο που δεν διέπραξε. Για να αποδείξει την αθωότητά του, κλείνει μια συμφωνία με την αστυνομία: θα πρέπει να συλλάβει τους εγκληματίες του Παρισιού, με αντάλλαγμα την ελευθερία του. Πριν καλά-καλά το καταλάβει, ο Βιντόκ θα γίνει από πρώην κατάδικος σερίφης. Ένας συναρπαστικός αληθινός χαρακτήρας, που ενέπνευσε τον Βοτρέν του Ονορέ ντε Μπαλζάκ, τον Γιάννη Αγιάννη του Βίκτωρος Ουγκώ και τον Ντιπέν του Έντγκαρ Άλαν Πόε.

Με φόντο το Παρίσι και με ένα εξαιρετικό καστ ηθοποιών, ο βραβευμένος σκηνοθέτης Ζαν Φρανσουά Ρισέ συνθέτει μία εντυπωσιακή παραγωγή, που μοιάζει με ταξίδι στον χρόνο.

ΣΗΜ: Δεν θα μεταδοθεί η ξένη ταινία «Δεν Eίμαι Kορόιδο Kανενός» (Nobody's Fool).

ΠΑΡΑΣΚΕΥΗ 7 ΑΥΓΟΥΣΤΟΥ, 06:00
«Οι φανταστικές γεύσεις του Έινσλι» - Β΄ Κύκλος (Ainsley's Fantastic Flavours) (Ε) Κ8 GR 

(Β΄ Κύκλος) – Eπεισόδιο 5ο: «Δυτική Αφρική»
Ο αγαπημένος τηλεοπτικός σεφ της Βρετανίας, Έινσλι Χάριοτ ταξιδεύει στην υπέροχη, ζωντανή και ποικιλόμορφη κουζίνα της Δυτικής Αφρικής.
Αρχίζει μ’ ένα πικάντικο βραστό με κοτόπουλο και φιστίκια, ένα σπιτικό και ζεστό πιάτο.
Η Ρούμπι Μπόγκαλ βρίσκεται στο Μπρίξτον για να μάθει τα μυστικά του ρυζιού «τζόλοφ», προτού ετοιμάσει στο δικό της δυτικοαφρικανικό πιάτο, ένα δημοφιλές σνακ του δρόμου από την Γκανά: «κελεγουέλε», δηλαδή τηγανητή μπανάνα πλαντέιν.
Πίσω στην κουζίνα, ο Όρε Οντούμπα φτιάχνει μοσχαρίσια κεμπάπ «σούγια», ένα πιάτο που τον γεμίζει νοσταλγικές αναμνήσεις. 
Ο Έινσλι κλείνει την εκπομπή μ’ ένα γλυκό κέρασμα, τα «παφ-παφ», δηλαδή ντόνατ, της Δυτικής Αφρικής.

ΣΑΒΒΑΤΟ 8 ΑΥΓΟΥΣΤΟΥ, 10:00
«Γεύση από Ιρλανδία» (Dermot's Taste of Ireland)  Κ8  GR    Α' ΤΗΛΕΟΠΤΙΚΗ ΜΕΤΑΔΟΣΗ
Ο Dermot O'Leary επιστρέφει στις ρίζες του σε αυτή τη γαστρονομική περιπέτεια. Ακολουθήστε τον καθώς εξερευνά όλες τις γευστικές απολαύσεις που προσφέρει το Σμαραγδένιο Νησί.

Επεισόδιο 1ο: «Κομητεία Γουέξφορντ» 
Ο Ντέρμοτ Ο'Λίρι ξεκινά μια ιρλανδική γαστρονομική περιήγηση στην κομητεία Γουέξφορντ –το καλάθι του ψωμιού της Ιρλανδίας– δοκιμάζοντας μάζεμα φράουλας και παίζοντας χάρλινγκ.

ΚΥΡΙΑΚΗ 9 ΑΥΓΟΥΣΤΟΥ, 10:00
«Γεύση από Ιρλανδία» (Dermot's Taste of Ireland)  Κ8  GR    Α' ΤΗΛΕΟΠΤΙΚΗ ΜΕΤΑΔΟΣΗ
Επεισόδιο 2ο: «Δουβλίνο»   
Ο Ντέρμοτ κατευθύνεται στο Δουβλίνο για να ανακαλύψει μια συνεχώς εξελισσόμενη και ποικιλόμορφη γαστρονομική σκηνή, καθώς μαγειρεύει με τον θρυλικό σεφ Ρίτσαρντ Κόριγκαν και δοκιμάζει τις δυνάμεις του στην παρασκευή ιντζέρα.

ΔΕΥΤΕΡΑ 10 ΑΥΓΟΥΣΤΟΥ, 06:00
«Οι φανταστικές γεύσεις του Έινσλι» - Β΄ Κύκλος (Ainsley's Fantastic Flavours) (Ε) Κ8 GR
(Β΄ Κύκλος) – Eπεισόδιο 6ο: «Σκανδιναβία» 
Η έμπνευση του αγαπημένου τηλεοπτικού σεφ της Βρετανίας, Έινσλι Χάριοτ, προέρχεται από τις όμορφες, καθαρές γεύσεις της σκανδιναβικής κουζίνας.
Το πρώτο του πιάτο είναι ένα παραδοσιακό Laxpudding - μια υπέροχη, αλμυρή πουτίγκα ιδανική για ένα οικογενειακό γεύμα.
Η Λίζα Σνόουντον κατευθύνεται σε ένα δημοφιλές αρτοποιείο για να μάθει για τα ψωμάκια με κάρδαμο πριν μαγειρέψει το δικό της πιάτο εμπνευσμένο από την επίσκεψή της, έναν σολομό με παντζάρια gravlax.
Ο Έινσλι συνοδεύεται από τον ηθοποιό Μπράιαν Κόνλι για ένα γρήγορο μάθημα μαγειρικής - μαζί φτιάχνουν νόστιμα κεφτεδάκια.
Ο Έινσλι τελειώνει με ένα επιδόρπιο τέλειο για απογευματινό τσάι: τη φινλανδική του τάρτα με βατόμουρο και κάρδαμο.

ΔΕΥΤΕΡΑ 10 ΑΥΓΟΥΣΤΟΥ, 06:50
«Ο δρόμος του μεταξιού από ψηλά» (Silk road from above)  (Ε)  Κ8 GR
Σειρά ντοκιμαντέρ 3 ωριαίων επεισοδίων, συμπαραγωγής Beach House Pictures Pte Ltd/ China Intercontinental Communication Center, 2023.
Διάρκεια: 51' 

Μια σειρά ντοκιμαντέρ που καθηλώνει!
Μια συναρπαστική εναέρια περιπέτεια τριών φάσεων, που συνδυάζει πρωτοποριακές εικόνες από μη επανδρωμένα αεροσκάφη, δορυφορικές εικόνες που κόβουν την ανάσα και καθηλωτικές επίγειες λήψεις, σε ένα ταξίδι από την Κίνα μέσω της Κεντρικής Ασίας μέχρι την Ευρώπη, για να αποκαλύψει το μεγαλείο και την έκταση του διάσημου εμπορικού δρόμου, καθώς και την πλούσια ιστορία και τη ζωντανή κληρονομιά του.

Έπεισόδιο 1: Σε ένα ταξίδι από τη Σιάν, τη γενέτειρα του Δρόμου του Μεταξιού, στην Κίνα, μέχρι την πολυσύχναστη πόλη Λαντσόου, στα βορειοδυτικά της χώρας, ανακαλύψτε τη διαρκή κληρονομιά εμβληματικών αγαθών, όπως το μετάξι και το τσάι, γίνετε μάρτυρες της βαθιάς επίδρασης εισαγόμενων ιδεών, όπως ο Βουδισμός και γνωρίστε καινοτομίες αιχμής, από ηλεκτρονικά οχήματα μέχρι βαρέα φορτηγά τρένα που οδηγούν τον εμπορικό δρόμο στον 21ο αιώνα.


ΤΡΙΤΗ 11 ΑΥΓΟΥΣΤΟΥ, 06:00
«Οι φανταστικές γεύσεις του Έινσλι» - Β΄ Κύκλος (Ainsley's Fantastic Flavours) (Ε) Κ8 GR

(Β΄ Κύκλος) – Eπεισόδιο 7ο: «Μεξικό» 
Αυτή η εκπομπή είναι γεμάτη από τις ζωηρές και καυτερές γεύσεις του Μεξικού!
Το πρώτο πιάτο του σεφ Έινσλι Χάριοτ είναι μια γευστική πανδαισία: τάκο με «κάρνε ασάντα», καψαλισμένα φρέσκα κρεμμυδάκια και σάλσα «τσιλτομάτε».
Η Ρούμπι Μπόγκαλ μαθαίνει τα πάντα για τις πιπεριές τσίλι και δοκιμάζει ένα νόστιμο τάκο με «μπίρια». Εμπνευσμένη, φτιάχνει μια υπέροχη σαλάτα με «ελότε».
Την κουζίνα του Έινσλι καταλαμβάνει η παρουσιάστρια Τζέιν Μίντλμις, η οποία ετοιμάζει το δικό της μεξικανικό γεύμα: τυρένιες «κεσαντίγιας» με φασόλια, καλαμπόκι και «γουακαμόλε», μια αγαπημένη οικογενειακή συνταγή.
Ο Έινσλι ολοκληρώνει την εκπομπή μ’ ένα χορταστικό φαγητό κατσαρόλας, το «ποζόλε» με χοιρινό κρέας, ένα ζεστό και γευστικό πιάτο που αποτυπώνει τις πλούσιες γαστρονομικές παραδόσεις του Μεξικού.


ΤΡΙΤΗ 11 ΑΥΓΟΥΣΤΟΥ, 06:50
«Ο δρόμος του μεταξιού από ψηλά» (Silk road from above)  (Ε)  Κ8 GR

Επεισόδιο 2ο: Στο επόμενο σκέλος του ταξιδιού από την καρδιά της Κίνας προς τα δυτικά σύνορα της χώρας, μέσα από σκληρές ερήμους, απότομες οροσειρές και σχηματισμούς γης που κόβουν την ανάσα, ανακαλύπτουμε τα σημάδια που άφησαν πίσω τους οι αρχαίοι ταξιδιώτες, από αμπελώνες μέχρι θρησκευτικές σπηλαιογραφίες και επιβλητική αρχιτεκτονική, ενώ παράλληλα εξερευνούμε τα σύγχρονα τεχνικά επιτεύγματα που διευκολύνουν σήμερα ένα ταξίδι από ανατολή προς δύση.

ΤΕΤΑΡΤΗ 12 ΑΥΓΟΥΣΤΟΥ, 06:00
«Οι φανταστικές γεύσεις του Έινσλι» - Β΄ Κύκλος (Ainsley's Fantastic Flavours) (Ε) Κ8 GR 

(Β΄ Κύκλος) – Eπεισόδιο 8ο: «Νότια Ασία»
Ο αγαπημένος τηλεοπτικός σεφ της Βρετανίας, Έινσλι Χάριοτ, εξερευνά τις πλούσιες και αρωματικές γεύσεις της Νότιας Ασίας, που είναι γνωστή για την πολύχρωμη και συναρπαστική κουζίνα της.
Το πρώτο του πιάτο είναι μια σπεσιαλιτέ από τη Βομβάη, ένα πικάντικο αφράτο μπιφτέκι πατάτας που τηγανίζεται: το περίφημο Vada pav που σερβίρεται με μια επιλογή από τσάτνεϊ.
Η Λίζα Σνόουντον συναντά την ομάδα στο Mr. Bombay για να μάθει για τις νόστιμες λιχουδιές που σερβίρουν στους θαμώνες της αγοράς. Χρησιμοποιώντας τα μπαχαρικά και τις γεύσεις της Νότιας Ασίας, η Λίζα μαγειρεύει ένα νόστιμο αρνί με κάρι.
Πίσω στην κουζίνα, η ηθοποιός Ντόνα Πρέστον δείχνει ένα υπέροχο πιάτο για χορτοφάγους - πικάντικα σουβλάκια πανίρ με σαλάτα μάνγκο: ένα πιάτο απλό αλλά απολαυστικό.
Το τελευταίο πιάτο του Έινσλι είναι ένα εντυπωσιακό κάρι γαρίδας της Σρι Λάνκα που σερβίρεται με σαμπόλι κρίταμου και ρύζι καρύδας.

ΤΕΤΑΡΤΗ 12 ΑΥΓΟΥΣΤΟΥ, 06:50
«Ο δρόμος του μεταξιού από ψηλά» (Silk road from above)  (Ε)  Κ8 GR

Επεισόδιο 3ο (τελευταίο): Καθώς το ταξίδι συνεχίζεται πέρα από τα σύνορα της Κίνας, γνωρίστε τους νομάδες της Κιργιζίας που εξακολουθούν να παίζουν ένα αρχαίο παιχνίδι πάνω σε άλογα, ανακαλύψτε εκπληκτικά αρχαιολογικά ευρήματα στο Ουζμπεκιστάν, εξερευνήστε τις περίπλοκες υπόγειες πόλεις της Τουρκίας και τους αρχαίους σταθμούς ανάπαυσης των καραβανιών και συναντήστε το πολυσύχναστο ελληνικό λιμάνι του Πειραιά και την περιοχή Κόμο της Ιταλίας, όπου το πολυτελές προϊόν που έδωσε το όνομά του στον Δρόμο του Μεταξιού, εξακολουθεί να ευδοκιμεί μέχρι σήμερα.

(Β΄ Κύκλος) – Επεισόδιο 9ο: «Ανατολική Ασία» 
Οι γαστρονομικές περιπέτειες του αγαπημένου σεφ Έινσλι Χάριοτ τον οδηγούν ν’ ανακαλύψει τις συναρπαστικές γεύσεις της Ανατολικής Ασίας.
Αρχίζει δυναμικά με τις κορεάτικες φτερούγες κοτόπουλου, σερβιρισμένες με ραπανάκι τουρσί.
Η Σίβι Ραμουτάρ συναντά τον Αμίρ από το «Gyoza Guys», ο οποίος μοιράζεται το μυστικό για τα νόστιμα «γιόζα» τους. 
Στη συνέχεια, φτιάχνει ένα γρήγορο ράμεν που θα λατρέψουν τα παιδιά!
Η ραδιοφωνική παρουσιάστρια Σάρα-Τζέιν Κρόφορντ μαγειρεύει για τον Έινλσι εντυπωσιακό «γιακισόμπα». 
Το τελευταίο πιάτο του Έινσλι είναι μια εκλεπτυσμένη συνταγή για δείπνο που σίγουρα θα εντυπωσιάσει: μπακαλιάρος γλασαρισμένος με μίσο, τζίντζερ και γιούζου, σερβιρισμένος με πράσινα φασόλια με σουσάμι και κολλώδες ρύζι.

Ντοκιμαντέρ 2 ωριαίων επεισοδίων παραγωγής Γαλλίας 2024.
Από τη σχεδόν αποξηραμένη Αράλη, ο συγγραφέας Σεντίκ Γκρας ακολουθεί την πορεία των ποταμών Αμού Ντάρια και Σιρ Ντάρια, των δύο ποταμών που αρδεύουν την Κεντρική Ασία. Ανακαλύπτει τις μυθικές οάσεις του Δρόμου του Μεταξιού, συναντά τους βαμβακοπαραγωγούς, τους ψαράδες και τους νομάδες. Η αναζήτησή του: οι πηγές αυτών των ποταμών που τροφοδοτούν τη ζωή. Στον νότο, απρόσιτοι παγετώνες. Στον βορρά, ψηλή κοιλάδα. Δύο ποτάμια, δύο καταστάσεις, αλλά ένα κοινό ζητούμενο: το νερό. Ο Σεντρίκ θέλει να φτάσει στις πηγές αυτού του νερού, του οποίου η αφθονία είναι πλέον αβέβαιη.

Επεισόδιο 1ο: «Από την έρημο στον παγετώνα»
Από την πλευρά του Ουζμπεκιστάν, η Μεγάλη Θάλασσα Αράλη βρίσκεται σε φάση εξαφάνισης. Ο ποταμός Αμού Ντάρια, που την τροφοδοτούσε με νερό, δεν φτάνει πλέον στις όχθες της. Ο συγγραφέας Σεντρίκ Γκρας, λάτρης αυτών των άγνωστων περιοχών και των λαών τους, ξεκινά το ταξίδι του από τις όχθες της τελευταίας υδάτινης επιφάνειας για να ανηφορίσει τον ποταμό και να κατανοήσει την εξάντλησή του. Από την όαση-πόλη της Χίβα, το στολίδι του Δρόμου του Μεταξιού, μέχρι τα κανάλια που μεταφέρουν το νερό στην έρημο, ξεκινάει να συναντήσει όσους ζουν από τον ποταμό, αγνοώντας την προέλευσή του. Ο Σεντρίκ ξεκινά τότε για το ορεινό όγκο του Παμίρ μέχρι τον μακρύτερο παγετώνα του κόσμου, τον Φεντσένκο, πηγή της Αράλης, από την οποία εξαρτάται η επιβίωση ολόκληρης της Κεντρικής Ασίας.

(Β΄ Κύκλος) – Eπεισόδιο 10ο (τελευταίο): «Γεύσεις της Καραϊβικής»
Ο αγαπημένος τηλεοπτικός σεφ της Βρετανίας, Έινσλι Χάριοτ, μεταφέρει τους θεατές στον γεμάτο ζωντάνια και γεύσεις κόσμο της κουζίνας της Καραϊβικής, με την υπόσχεση να διεγείρει τον ουρανίσκο τους.
Αρχίζει με ένα πιάτο γεμάτο άρωμα: χοιρινό ψαρονέφρι σε στιλ τζερκ και σαλάτα με καρπούζι και καρύδα.
Η Ρούμπι Μπόγκαλ μαθαίνει από την Τζανέλ για ένα κλασικό πιάτο του Τρινιντάντ και χρησιμοποιεί τις γεύσεις της Καραϊβικής στο κέικ με ρούμι που φτιάχνει. 
Πίσω στην κουζίνα, ο Έινσλι φιλοξενεί τον μετεωρολόγο Άλεξ Μπέρεσφορντ, ο οποίος μαγειρεύει μια γεύση από την παιδική του ηλικία και αγαπημένο πιάτο του Έινσλι, κατσικάκι με κάρι. 
Το επεισόδιο ολοκληρώνεται με ένα τελευταίο πιάτο, τα κιμαδοπιτάκια αλά Τζαμάικα του Έινσλι, που δεν λείπουν ποτέ από τους υπαίθριους πάγκους σε όλο το νησί.

Επεισόδιο 2ο (τελευταίο): «Στις στέπες και τις κοιλάδες»
Στο Καζακστάν, η Αράλη αναγεννιέται χάρη σε ένα ανάχωμα που την απομονώνει. Τροφοδοτείται από τον ποταμό Σιρ Ντάρια, τον άλλο ποταμό της Κεντρικής Ασίας. Ο συγγραφέας Σεντρίκ Γκρας θέλει να ανιχνεύσει την πορεία του ποταμού μέχρι τις πηγές του, στα βουνά της Κιργιζίας, και να κατανοήσει τα ζητήματα που αφορούν το νερό σε αυτή την έρημη περιοχή του κόσμου. Συναντά πρώτα τους ψαράδες πριν φτάσει στην κοιλάδα Φεργκάνα, ναό της καλλιέργειας του βαμβακιού και της άρδευσης. Εκεί βρίσκονται μυθικές πόλεις όπως η Κοκάνδη, στους δρόμους του Μεταξιού. Τελικά, ξεκινά για τις υψηλότερες κορυφές αυτής της περιοχής, το Τιεν Σαν, μαζί με τους νομάδες της Κιργιζίας.

